Ek kan God deur gestremdhede ken - www.bybelkennis.co.za
by Mitch Kalp · 19/09/2012
"It is not bigotry to be certain we are right; but it is bigotry to be unable to imagine how we might possibly have gone wrong." – G. K. Chesterton
In A Good and Perfect Gift beskryf Amy Julia Becker hoe sy haar dogter, Penny, wat met Down Sindroom gebore is, grootgemaak het. Sommige mense kyk na Penny en besef wat met haar verkeerd is. Hulle vergelyk haar met wat hulle as normaal beskou. Hulle idee van mense met verskille en gestremdhede maak hulle blind – hulle sien nie die unieke, kosbare meisie raak nie. Vir Amy en haar man is Penny egter 'n gawe van God. Sy, gemaak na die beeld van God, weerspieël haar Skepper op baie maniere. Sy maak Hom aan ander bekend.
In die eerste eeu het gestremdhede 'n stigma gedra – soos dit vandag steeds dikwels die geval is. Baie mense het geglo dat die oorsaak van gestremdhede sonde was. Die persoon wat met gestremdhede gebore is – dus nog nie die geleentheid gehad het om te sondig nie – het 'n teologiese debat ontketen. Toe mense 'n man wat blind gebore is teenkom, het hulle gewonder wat dit veroorsaak het (Johannes 9). Deur wie se sonde is dit dat hierdie man blind gebore is: sy eie of sy ouers s'n? vra hulle vir Jesus.
Groot was hulle verbasing toe Jesus antwoord: Dit is nie deur sy eie sonde nie en ook nie deur sy ouers s'n nie. Onmoontlik. Hierdie man, verduidelik Jesus aan hulle, is blind gebore sodat die werke wat God doen in hom gesien kan word. Vanaf sy geboorte was God se plan dat hy vir Jesus sou ontmoet. As Jesus hierdie man se fisiese oë oopmaak, sou die geestelike oë van baie ander ook oopgemaak word en sou hulle Jesus as die Seun van God herken.
Hierdie ontmoeting demonstreer vir ons die verskil van hoe God en hoe ons as mense dinge en mense sien. Diegene wat ons so maklik as anders identifiseer – selfs sondig – is dikwels diegene deur wie God se goedheid geopenbaar word.
Ons glo steeds dat die sterk en gesonde, die ryk en mooi mense die beeld van God dra. God het egter verkies om Homself te verneder; Hy besluit dat Hy deur swakheid sal werk. Die magtige God gee om vir diegene wat swak is. God word in ons swakhede geopenbaar.